Atar (Mauritania)

Atar (arab. أطار‎) on keidaskaupunki ja kunta sekä Adrarin alueen ja Atarin departementin hallinnollinen keskus Mauritaniassa. Se sijaitsee Saharan länsiosassa Adrarin tasangolla 435 kilometriä Nouakchott‎ista koilliseen. Kaupungissa on 24 000 asukasta (vuonna 2019). Atar on vanhan Saharan ylittävän karavaanireitin pysähdyspaikka. Se koostuu ksariksi kutsutusta vanhasta osasta ja sen ympärille rakennetusta nykyaikaisesta kaupungista. Ranskalaiset valtasivat Atarin vuonna 1909 ja rakensivat sen lähelle suuren varuskunnan, joka on sittemmin toiminut Mauritanian armeijan koulutuskeskuksena. Kaupungin kautta kulkee Nouakchott‎ista Algerian rajalle johtava maantie. Kaupungin kupeessa sijaitsee myös lentokenttä. Lähteet Aiheesta muualla Kuvia tai muita tiedostoja aiheesta Atar (Mauritania) Wikimedia Commonsissa